2 ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญของบริษัท

บริษัท อาดามัส อินคอร์ปอเรชั่น จำกัด (มหาชน) (“บริษัท” หรือ “ADAM”) เดิมชื่อบริษัท อาร์
เค มีเดีย โฮลดิ้ง จำกัด (มหาชน) (“RK”) เมื่อวันที่ 19 กันยายน 2545
โดยมีวัตถุประสงค์การจัดตั้งเพื่อประกอบธุรกิจการลงทุนในบริษัทย่อยในลักษณะ Holding Company
ปัจจุบันได้ลงทุนในบริษัทย่อย 2 บริษัทและบริษัทร่วม 1 บริษัท คือ

1.  บริษัท อาดามัส เวิลด์ จำกัด (“AW”) เดิมชื่อ บริษัท อาดามัส มีเดีย จำกัด (ADM)
    และบริษัท อาร์ แอนด์ ที มีเดีย จำกัด (“R&T”)

2.  บริษัท เอ็กซ์ตร้า ล้าจซ์ จำกัด (“XL”) (เข้าลงทุนเมื่อวันที่ 1 กรกฎาคม 2552)

3.  บริษัท แอปโซลูท อิมแพค จำกัด (มหาชน) (“AIM”) (เข้าลงทุนเมื่อวันที่ 20 กรกฎาคม
    2550)

นอกจากนี้บริษัทได้มีการลงทุนในบริษัทร่วม 1 บริษัท คือ บริษัท จีจี นิวส์ เนทเวิร์ค จำกัด (“GG”)
และลงทุนในบริษัทที่เกี่ยวข้อง 1 บริษัท คือ บริษัท นิวส์ มัลติมีเดีย จำกัด ซึ่งในปัจจุบันทั้ง 2
บริษัทได้หยุดประกอบการแล้ว

ประวัติความเป็นมาและพัฒนาการที่สำคัญของบริษัทและบริษัทย่อย สรุปได้ดังนี้

มิถุนายน 2540 บริษัท อาร์ เค มีเดีย จำกัด (ซึ่งต่อไปนี้จะเรียกว่า “RKM”)
ถูกจัดตั้งโดยกลุ่มรุ่งธนเกียรติ
เพื่อดำเนินธุรกิจบริหารการผลิตและการตลาดให้กับสถานีวิทยุคลื่นความถี่ในระบบ เอฟ.เอ็ม. และ
เอ.เอ็ม. รวมถึงบริหารกิจกรรมส่งเสริมการตลาด

ธันวาคม 2540 จัดตั้งบริษัท อาร์แอนด์ที มีเดีย จำกัด (ซึ่งต่อไปนี้จะเรียกว่า “R&T”)
เพื่อดำเนินธุรกิจผลิตรายการโทรทัศน์ และผลิตรายการวิทยุ

ตุลาคม 2544 จัดตั้งบริษัท ไอ ที เวิลด์ มีเดีย จำกัด (ซึ่งต่อไปนี้จะเรียกว่า “ITW”)
เพื่อดำเนินธุรกิจผลิตรายการโทรทัศน์ และผลิตรายการวิทยุ

กันยายน 2545 จัดตั้งบริษัท อาร์ เค มีเดีย โฮลดิ้ง จำกัด (ซึ่งต่อไปนี้จะเรียกว่า “RK”)
ด้วยทุนจดทะเบียนเรียกชำระเต็มมูลค่าจำนวน 50 ล้านบาท
เพื่อประกอบธุรกิจการลงทุนในบริษัทอื่นในลักษณะของ
Holding Company

ตุลาคม 2545 RK เข้าซื้อหุ้น RKM R&T และ ITW โดยซื้อจากผู้ถือหุ้นเดิมของทั้ง 3 บริษัท
ในราคามูลค่าที่ตราไว้
(Par Value) เป็นจำนวนเงินรวม 49.99 ล้านบาท

พฤศจิกายน 2546 บริษัทได้เสนอขายหุ้นสามัญออกใหม่จำนวน 25 ล้านหุ้นต่อประชาชนทั่วไป
โดยได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
และเดือนเดียวกันนี้ตลาดหลักทรัพย์ได้รับหุ้นสามัญของบริษัทเข้าเป็นหลักทรัพย์จดทะเบียนในตลาดหลักทรัพย์
เอ็ม เอ ไอ (“MAI”) โดยใช้ชื่อ บริษัท อาร์ เค มีเดีย โฮลดิ้ง จำกัด (มหาชน)
และมีชื่อย่อในการซื้อขายหลักทรัพย์ว่า “RK”

เมษายน 2548 บริษัทเข้าซื้อหุ้น GG โดยการเพิ่มทุน ในราคามูลค่าที่ตราไว้ (Par Value)
เป็นจำนวนเงินรวม 10 ล้านบาท

พฤษภาคม 2548 บริษัทเข้าซื้อหุ้น NM โดยการเพิ่มทุน ในราคามูลค่าที่ตราไว้ (Par Value)
เป็นจำนวนเงินรวม 3 ล้านบาท

ตุลาคม 2549 มีการเปลี่ยนแปลงโครงสร้างผู้ถือหุ้นใหญ่ จากกลุ่มรุ่งธนเกียรติ เป็นนายสุนทร
มีสุวรรณ และมี
การเปลี่ยนแปลงกรรมการและผู้บริหารระดับสูง

ธันวาคม 2549 เพิ่มทุนจดทะเบียนของบริษัทเป็น 195,388,917 บาท

กุมภาพันธ์ 2550 บริษัทเข้าซื้อหุ้นใน SMILE จากผู้ถือหุ้นเดิมจำนวน 510 หุ้น
หรือคิดเป็นสัดส่วนร้อยละ 51
ของทุนชำระแล้ว ใช้เงินลงทุน 2,955,701 บาท

มีนาคม 2550 เปลี่ยนบริษัทแกนจาก RKM เป็น R&T

เมษายน 2550 บริษัทจำหน่ายหุ้นสามัญที่บริษัทถืออยู่ทั้งหมดใน RKM และ ITW ให้แก่นายกิตติภัทร์
รุ่งธนเกียรติ ในราคา 23.00 ล้านบาท และเปลี่ยนชื่อบริษัทจาก บริษัท อาร์ เค มีเดีย โฮลดิ้ง
จำกัด (มหาชน)
เป็น บริษัท อาดามัส อินคอร์ปอเรชั่น จำกัด (มหาชน)
รวมทั้งเปลี่ยนชื่อย่อในการซื้อขายหลักทรัพย์จาก RK เป็น ADAM

พฤษภาคม 2550 บริษัทเข้าซื้อหุ้นสามัญของ ASIABIZ จำนวน 40,800
หุ้นหรือคิดเป็นสัดส่วนร้อยละ 51 ของทุนจดทะเบียนชำระแล้ว 10 ล้านบาท โดยใช้เงินลงทุน 14
ล้านบาท

  บริษัท อาร์ แอนด์ ที มีเดีย จำกัด (“R&T”) เปลี่ยนชื่อเป็น บริษัท อาดามัส มีเดีย จำกัด
  (“ADM”) ซึ่งมีผลในวันที่ 11 พฤษภาคม 2550

มิถุนายน 2550 บริษัทเข้าซื้อหุ้นสามัญของ AIM จำนวน 15,000,000 หุ้น
หรือคิดเป็นสัดส่วนร้อยละ 100
ของทุนจดทะเบียนและเรียกชำระแล้วของ AIM ในราคา 10 บาทต่อหุ้นจากกลุ่มผู้ถือหุ้นเดิมของ
AIM

  มีมติอนุมัติการลดทุนจดทะเบียนจากทุนจดทะเบียนเดิมจำนวน 195,388,917 บาท เป็น
  194,315,309 บาท และ มีมติอนุมัติการเพิ่มทุนจดทะเบียนของบริษัท จำนวน 209,657,655
  บาท เป็นทุนจดทะเบียนใหม่จำนวน 403,972,964 บาท แบ่งเป็นหุ้นจำนวน 403,972,964 หุ้น
  มูลค่าที่ตราไว้หุ้นละ 1 บาท โดยการออกหุ้นสามัญใหม่จำนวน 209,657,655 หุ้น

  มีมติอนุมัติออกและเสนอขายใบสำคัญแสดงสิทธิที่จะซื้อหุ้นสามัญของบริษัท (ซึ่งต่อไปนี้จะเรียกว่า
  “ADAM-W1”)ให้แก่ผู้ถือหุ้นเดิมโดยไม่คิดมูลค่าในอัตราส่วน 2 หุ้นสามัญเดิมต่อใบสำคัญแสดงสิทธิ
  1 หน่วย รวมเป็นใบสำคัญแสดงสิทธิจำนวน 134,657,655 หน่วย
  และจัดสรรหุ้นสามัญออกใหม่ให้แก่ ผู้ถือหุ้นเดิมของ AIM จำนวน 75,000,000 หุ้น
  มูลค่าที่ตราไว้หุ้นละ 1 บาท ในราคาหุ้นละ 2 บาท คิดเป็นสัดส่วนร้อยละ 27.85
  ของทุนที่ชำระแล้วของบริษัท

พฤษภาคม 2551 บริษัท อาดามัส มีเดีย จำกัด (ADM) ซึ่งเป็นบริษัทแกนเปลี่ยนชื่อเป็น บริษัท
อาดามัส เวิลด์ จำกัด (AW)

พฤษภาคม 2552 บริษัทลงทุนในหุ้นสามัญทั้งหมดของ XL
ซึ่งประกอบธุรกิจบริหารกิจกรรมทางการตลาด รับจ้างถ่ายทำ ตัดต่อภาพยนตร์และผลิตรายการ
โดยเข้าซื้อหุ้นสามัญทั้งหมดของ XL จำนวน 10,000 หุ้นมูลค่าที่ตราไว้หุ้นละ 100 บาท
เป็นจำนวนเงินรวม 1,000,000 บาท จากผู้ถือหุ้นเดิมของ XL

บริษัทจำหน่ายหุ้นสามัญของ SMILE ที่บริษัทถืออยู่ทั้งหมด จำนวน 510 หุ้น ให้กับผู้ถือหุ้นเดิมของ
SMILE ในราคารวม 3 ล้านบาท

บริษัทจำหน่ายหุ้นสามัญของ AIM จำนวน 120,000,000 หุ้น มูลค่าที่ตราไว้หุ้นละ 0.10 บาท[1]
ในราคาหุ้นละ 0.14 บาท รวมเป็นเงินทั้งสิ้น 16.80 ล้านบาท ทำให้สัดส่วนการถือหุ้น AIM
ของบริษัทลดลงจากเดิมร้อยละ 53.57 เหลือร้อยละ 49.29 ของทุนชำระแล้วทั้งหมดของ AIM

มิถุนายน 2552 บริษัทลงทุนในหุ้นสามัญเพิ่มทุนของ AW จำนวน 40 ล้านบาท
โดยสัดส่วนการถือหุ้นยังคงเดิมคือร้อยละ 99.99

กรกฎาคม 2552 บริษัทจำหน่ายเงินลงทุนที่บริษัทถืออยู่ทั้งหมดของ ASIABIZ จำนวน 51,000 หุ้น
ให้กับบุคคลที่ไม่มีความสัมพันธ์ และ/หรือ ความเกี่ยวโยงกันกับ กรรมการ ผู้บริหาร ผู้ถือหุ้นรายใหญ่
หรือผู้มีอำนาจ

  ควบคุมของบริษัท ในราคารวม 100,000 บาท

สิงหาคม 2552 ที่ประชุมคณะกรรมการบริษัท ครั้งที่ 9/2552 เมื่อวันที่ 13 สิงหาคม 2552
มีมติอนุมัติการจำหน่าย
หุ้นสามัญของ AIM จำนวนไม่เกิน 500,000,000 หุ้น มูลค่าที่ตราไว้หุ้นละ 0.10 บาท[2]
และรวมเป็นมูลค่าไม่เกิน 175 ล้านบาท ให้แก่ นักลงทุนทั่วไปและ/หรือบุคคลในวงจำกัด และ/หรือ
ผู้ลงทุนสถาบัน และ/หรือ ในตลาดหลักทรัพย์แห่งประเทศไทย
ซึ่งผู้ซื้อไม่มีความสัมพันธ์และ/หรือความเกี่ยวโยงกันกับกรรมการ ผู้บริหาร ผู้ถือหุ้นรายใหญ่
หรือผู้มีอำนาจควบคุมของบริษัท ทำให้สัดส่วนการถือหุ้น AIM ของบริษัทลดลงจากเดิมร้อยละ 49.29
เหลือไม่ต่ำกว่าร้อยละ 31.43 ของทุนชำระแล้วทั้งหมดของ AIM

พฤศจิกายน 2552 ที่ประชุมคณะกรรมการบริษัท ครั้งที่ 11/2552 เมื่อวันที่ 16 พฤศจิกายน 2552
มีมติอนุมัติให้จำหน่ายหุ้นสามัญของ AIM
ที่เหลือทั้งหมดซึ่งยังไม่ได้รับการอนุมัติจำหน่ายและให้จำหน่าย AIM-W1 ที่บริษัทถืออยู่ทั้งหมด ให้แก่
นักลงทุนทั่วไปและ/หรือบุคคลในวงจำกัด และ/หรือ
ผู้ลงทุนสถาบันและ/หรือในตลาดหลักทรัพย์แห่งประเทศไทย
ซึ่งผู้ซื้อไม่มีความสัมพันธ์และ/หรือความเกี่ยวโยงกันกับกรรมการ ผู้บริหาร ผู้ถือหุ้นรายใหญ่
หรือผู้มีอำนาจควบคุมของบริษัท ทำให้ภายหลังจากการจำหน่ายหลักทรัพย์ดังกล่าวแล้วเสร็จ
บริษัทจะไม่ได้ถือหุ้นใน AIM อีกต่อไป

ธันวาคม 2552 ที่ประชุมวิสามัญผู้ถือหุ้น ครั้งที่ 1/2552 เมื่อวันที่ 25 ธันวาคม 2552
มีมติอนุมัติให้จำหน่ายหุ้นสามัญของ AIM ที่เหลือทั้งหมด

ปัจจุบัน บริษัทมีทุนจดทะเบียน ณ วันที่ 31 ธันวาคม 2552 เท่ากับ 403,972,964 บาท
แบ่งเป็นหุ้นสามัญจำนวน 403,972,964 หุ้น มูลค่าหุ้นละ 1 บาท
และบริษัทมีทุนที่ชำระแล้วจำนวนเงิน 274,102,459 บาท แบ่งเป็นหุ้นสามัญจำนวน 274,102,459
หุ้น มูลค่า หุ้นละ 1 บาท และเป็นทุนจดทะเบียนที่ยังไม่ชำระอีก 129,870,505บาท
โดยทุนจดทะเบียนที่ยังไม่ชำระเป็นหุ้นสามัญเพื่อรองรับการแปลงสภาพใบสำคัญแสดงสิทธิครั้งที่ 1
(ADAM-W1) อีกจำนวน 129,870,458 หุ้น โดยในปี 2552
ไม่มีผู้มาใช้สิทธิ์ซื้อหุ้นสามัญจำนวนดังกล่าว

2.2 ภาพรวมการประกอบธุรกิจของบริษัทและบริษัทย่อย

ณ วันที่ 31 ธันวาคม 2552 กลุ่มบริษัท อาดามัส อินคอร์ปอเรชั่น จำกัด (มหาชน)
ดำเนินธุรกิจหลักด้านสื่อและการโฆษณาผ่านสื่อรูปแบบใหม่รวมถึงการบริหารการตลาดและกิจกรรมทางการกีฬาและบันเทิง
โดยแต่ละสายผลิตภัณฑ์ดำเนินการผ่านบริษัทย่อย 2 บริษัทและบริษัทร่วม 1 บริษัท ดังนี้

1.  กลุ่มธุรกิจบริหารจัดการสถานีทีวีกีฬา (T Sports Channel) ดำเนินการโดย บริษัท
    อาดามัส เวิลด์ จำกัด (“AW”)

2.  กลุ่มธุรกิจบริหารการตลาดและกิจกรรมด้านกีฬา ดำเนินการโดย บริษัท อาดามัส เวิลด์ จำกัด
    (“AW”)

3.  กลุ่มธุรกิจบริหารการตลาดและกิจกรรมด้านบันเทิง ดำเนินการโดย บริษัท อาดามัส เวิลด์
    จำกัด (“AW”)

4.  กลุ่มการผลิตเพื่อสนับสนุนธุรกิจในกลุ่มบริษัท ดำเนินการโดยบริษัท เอ็กซ์ตร้า ล้าจซ์ จำกัด
    (“XL”)

5.  กลุ่มธุรกิจให้บริการและผลิตสื่อโฆษณา ดำเนินการโดยบริษัท แอปโซลูท อิมแพค จำกัด
    (มหาชน)(“AIM”)

(หลังจากจำหน่ายเงินลงทุนใน AIM ออกไป
ธุรกิจนี้จะไม่ส่งผลกระทบต่อผลการประกอบการของบริษัทอีกต่อไป)

โครงสร้างบริษัทและบริษัทย่อย ณ 31 ธันวาคม 2552

บริษัทย่อย

1.  กลุ่มธุรกิจบริหารจัดการสถานีทีวีกีฬา : AW
    ได้มีการปรับเปลี่ยนนโยบายในการลงทุนเพื่อก้าวเป็นผู้นำด้านการตลาดกีฬา (Sport
    Marketing ) แบบครบวงจร โดยการทำสื่อโฆษณาผ่านช่องโทรทัศน์กีฬา (T Sports
    Channel) ซึ่ง AW
    ได้รับสิทธิในการร่วมบริหารจัดการสถานีทีวีกีฬาจากการกีฬาแห่งประเทศไทยตั้งแต่วันที่ 1
    กันยายน 2552 เป็นต้นมา โดยเน้นจุดขายที่ว่า T-Sports
    คือทีวีกีฬาที่สามารถรับชมได้ทุกระบบ ไม่ว่าจะเป็น C-Band, KU-Band, True Visions
    และ เคเบิ้ลท้องถิ่น ( CTH ) ทำให้ T-Sports มีฐานผู้ชมของแต่ละช่องทางมีรวมกันสูงถึง
    8 ล้านหลังคาเรือน

2.  กลุ่มธุรกิจบริหารการตลาดและกิจกรรมด้านกีฬา : AW
    ประกอบธุรกิจบริหารการตลาดและกิจกรรมด้านกีฬาโดยเป็นผู้จัดกิจกรรมยูลีก
    ซึ่งประกอบด้วยการแข่งขันฟุตบอล ดนตรีและมิสยูลีก ระหว่างมหาวิทยาลัยกว่า 30 แห่ง
    และในปี 2553 AW มีโครงการบริหารจัดการแข่งขันกีฬาหลากหลายประเภท เช่น
    วอลเล่ย์บอลไทยแลนด์ลีก ตะกร้อไทยแลนด์ลีก เป็นต้น

3.  กลุ่มธุรกิจบริหารการตลาดและกิจกรรมด้านบันเทิง : AW ประกอบธุรกิจจัดการแสดงคอนเสิร์ต
    โดยจัดหาศิลปินนักร้อง ที่มีชื่อเสียงจากต่างประเทศเข้ามาแสดงคอนเสิร์ตในประเทศไทย
    โดยเฉพาะศิลปินและนักร้องชื่อดังจากประเทศเอเชียตะวันออกที่อยู่ในกระแสความนิยมในปัจจุบัน
    อาทิ เกาหลี ญี่ปุ่นและไต้หวัน โดยมีผลงานที่ประสบความสำเร็จในอดีตที่ผ่านมา เช่น
    คอนเสิร์ต Dong Bang Shin Gi The 2nd Asia Tour Concert “O” และ คอนเสิร์ต
    “SM TOWN LIVE’08 IN BANGKOK” เป็นต้น

4.  กลุ่มธุรกิจการผลิตเพื่อสนับสนุนธุรกิจในกลุ่มบริษัท : XL ประกอบธุรกิจรับจ้างผลิตรายการ
    ถ่ายทอดสด ถ่ายทำและตัดต่อภาพยนตร์ ซึ่งในปัจจุบัน XL ผลิตรายการโทรทัศน์ออกอากาศทาง
    T Sports Channel จำนวน 6 รายการ รวมทั้งรับจ้างถ่ายทอดสดรายการกีฬาสำคัญต่าง ๆ
    ทางช่อง T Sports Channel นอกจากนี้ XL ยังรับจ้างจัดงานกิจกรรมทางการตลาดอีกด้วย
    ทั้งนี้บริษัทเข้าลงทุนใน XL ในเดือน กรกฎาคม 2552 โดย ADAM ถือหุ้น 99.99%

บริษัทร่วม

5.  กลุ่มธุรกิจให้บริการและผลิตสื่อโฆษณา: AIM
    ให้บริการด้านการโฆษณาผ่านทางจอภาพในลักษณะภาพเคลื่อนไหว 2 มิติ และ 3 มิติ ณ
    จุดขาย ซึ่ง AIM เป็นบริษัทแรกที่นำสื่อโฆษณา 3 มิติ มาใช้ในภูมิภาคเอเชีย
    ให้บริการการโฆษณารูปแบบใหม่ที่ไม่ใช่ระบบดิจิตอล ประกอบด้วย
    แผ่นป้ายโฆษณาแสดงสินค้าประกอบชั้นแสดงสินค้า รวมทั้งการให้บริการรับออกแบบจัดสร้างภาพ
    3 มิติ ภาพยนตร์ 2 มิติ และภาพยนตร์ 3 มิติ
    และการรับทำโฆษณาบริษัทให้บริการออกแบบและผลิตงานโฆษณาในรูปแบบต่างๆ
    ทั้งระบบดิจิตอลและที่ไม่ใช่ระบบดิจิตอล
    โดยขอบเขตงานให้บริการสำหรับสื่อโฆษณาระบบดิจิตอล ได้แก่ การเขียนบทสำหรับโฆษณา
    การถ่ายทำและตัดต่อโฆษณา การออกแบบและปรับปรุงภาพเคลื่อนไหวทั้ง 2 มิติ และ 3 มิติ
    ให้เหมาะสมที่จะแสดงออกทางจอภาพ รวมถึงการแปลงภาพ 2มิติ ให้เป็น 3 มิติ
    เพื่อใช้ในการโฆษณา การบริการ ให้เช่าจอภาพ 2 มิติและ 3 ให้แก่ผู้ให้บริการบริหารจัดงาน
    (Event management หรือ Event Organizer)
    อีกทั้งยังมีโครงการส่งเสริมการเผยแพร่ผลงานทางการศึกษาและองค์ความรู้อื่นสำหรับสถาบันอุดมศึกษา
    (โครงการ uNetwork) ทั้งนี้ บริษัทเข้าลงทุนใน AIM ในเดือนกรกฎาคม 2550

6.  ธุรกิจทางด้านวิทยุในพื้นที่กรุงเทพมหานคร:GG NEWS NETWORK ให้บริการสื่อวิทยุในพื้นที่
    กรุงเทพมหานคร โดย ADAM เข้าลงทุนบริษัท จี จี นิวส์ เนทเวิร์ค จำกัด
    ตั้งแต่เดือนเมษายน 2548 ต่อมาได้หยุดดำเนินธุรกิจตั้งแต่ปี 2551 ซึ่ง ADAM
    ได้ตั้งค่าเผื่อการด้อยค่าของเงินลงทุนใน บริษัท จี จี นิวส์ เนทเวิร์ค จำกัด จำนวน 10
    ล้านบาทไว้แล้วในงบการเงินปี 2550

บริษัทที่เกี่ยวข้อง

7.  ธุรกิจทางด้านผลิตสื่อและโทรทัศน์ : NEWS MULTIMEDIA
    ดำเนินธุรกิจด้านผลิตสื่อวิทยุและโทรทัศน์ โดยเฉพาะข่าวด้านตลาดเงินตลาดทุน
    เศรษฐกิจและการเงินโดย ADAM เข้าลงทุน NEWS MULTIMEDIA ในตั้งแต่เดือนพฤษภาคม
    2548 ต่อมาได้หยุดดำเนินธุรกิจตั้งแต่ปี 2551 ซึ่ง ADAM
    ได้ตั้งค่าเผื่อการด้อยค่าของเงินลงทุนใน บริษัท จี จี นิวส์ เนทเวิร์ค จำกัด จำนวน 3
    ล้านบาทไว้แล้วในงบการเงินปี 2550

  จากมติคณะกรรมการบริษัท ครั้งที่ 11/2552 เมื่อวันที่ 16 พฤศจิกายน 2552
  และมติที่ประชุมวิสามัญผู้ถือหุ้น ครั้งที่ 1/2552 เมื่อวันที่ 24 ธันวาคม 2552
  ได้อนุมัติให้จำหน่ายหุ้นสามัญของ AIM ที่เหลือทั้งหมด
  ด้วยเหตุผลที่ว่าบริษัทมีการปรับเปลี่ยนนโยบายในการลงทุนเพื่อก้าวเป็นผู้นำด้านการตลาดกีฬา
  (Sport Marketing) แบบครบวงจร
  ซึ่งบริษัทคาดว่าธุรกิจการตลาดกีฬาจะเป็นธุรกิจที่สามารถสร้างผลตอบแทนที่ดีให้แก่ผู้ถือหุ้นได้
  และเป็นธุรกิจที่มีโอกาสเติบโตได้อีกมากในอนาคต การจำหน่ายเงินลงทุนในหุ้นสามัญของ AIM
  นี้จะทำให้บริษัทมีเงินทุนที่จะใช้ในการดำเนินธุรกิจด้านการตลาดกีฬาดังกล่าว
  ประกอบกับที่ผ่านมากลุ่มผู้บริหารของบริษัทและ AIM
  เริ่มมีนโยบายและแนวทางการดำเนินธุรกิจที่แตกต่างกันอย่างมาก
  ส่งผลให้กลุ่มผู้บริหารของบริษัทไม่สามารถเข้าควบคุมดูแลกิจการของ AIM ได้
  ถึงแม้ว่าบริษัทจะเป็นผู้ถือหุ้นใหญ่ของ AIM ก็ตาม ทั้งนี้
  เนื่องจากกรรมการส่วนใหญ่และผู้บริหารระดับสูงของ AIM
  มิได้เป็นบุคคลที่กลุ่มผู้บริหารของบริษัทสามารถสั่งการหรือควบคุมดูแลได้
  ทำให้กลุ่มผู้บริหารของบริษัทขาดข้อมูลเกี่ยวกับการดำเนินธุรกิจของ AIM ในปัจจุบัน
  รวมถึงแนวโน้มการดำเนินธุรกิจของ AIM ในอนาคต ทั้งนี้
  เนื่องจากเป็นกิจการที่กลุ่มผู้บริหารของบริษัทไม่สามารถเข้าควบคุมดูแลได้ในปัจจุบัน
  อย่างไรก็ตามหลังจากจำหน่ายเงินลงทุนใน AIM ออกไป
  ธุรกิจนี้จะไม่ส่งผลกระทบต่อผลการประกอบการของบริษัทอีกต่อไป

โครงสร้างรายได้

  (หน่วย : ล้านบาท)

  ------------------------------------------------------------------------------------------------------------------------------
                                                         ปี 2552            ปี 2551            ปี 2550            ปี 2549   
  ------------------------------------------------------ -------- -------- -------- -------- -------- -------- -------- --------
                                                         ล้านบาท   %        ล้านบาท   %        ล้านบาท   %        ล้านบาท   %

  1. รายได้จากการผลิตรายการและสื่อโฆษณาวิทยุ                   -        -        -        -        10.00    3.59     134.44   78.58

  2. รายได้จากการการผลิตรายการและสื่อโฆษณาทางโทรทัศน์          20.97    6.12     6.73     2.46     6.36     2.29     8.05     4.71

  3. รายได้จากการให้บริการทางอินเทอร์เน็ต                      4.02     1.17     10.16    3.71     10.80    3.88     -        -

  4. รายได้จากการการให้บริการทางการตลาดบนอุปกรณ์สื่อสารเคลื่อนที่   11.87    3.47     21.77    7.95     23.11    8.31     -        -

  5. รายได้จากการจัดแสดงคอนเสิร์ตและกิจกรรม                   112.29   32.79    14.79    5.40     142.86   51.34    2.01     1.17

  6. รายได้จากการขายโปรแกรมคอมพิวเตอร์                      3.66     1.07     6.63     2.42     5.36     1.92     -        -

  7. รายได้จากการให้บริการสื่อโฆษณา                           157.96   46.13    197.67   72.18    63.39    22.78    -        -

  8. รายได้จากสื่อออนไลน์                                    0.00     0.00     2.40     0.88     1.80     0.65     -        -

  9. รายได้จากการจำน่ายลิขสิทธิ์ภาพยนตร์                        -        -        10.00    3.65     -        -        -        -

  10. รายได้จาการให้บริการอื่น                                0.63     0.19     -        -        -        -        -        -

  11. รายได้จากสื่อโฆษณาสิ่งพิมพ์                               -        -        -        -        -        -        0.16     0.09

  12. รายได้จากการขายสินค้า                                 0.09     0.03     0.04     0.01     0.16     0.06     23.20    13.56

  13.                                                    -        -        -        -        0.22     0.08     -        -
  ส่วนแบ่งกำไรจากเงินลงทุนในบริษัทย่อยและบริษัทร่วมตามวิธีส่วนได้เสีย                                                                  

  14. ค่าความนิยมติดลบรับรู้เป็นรายได้                           -        -        -        -        0.16     0.06     1.11     0.65

  15.กำไรจากการจำหน่ายเงินลงทุน                             22.46    6.56     -        -        -        -        -        -

  16. รายได้อื่น                                            8.50     2.48     3.68     1.34     14.04    5.04     2.12     1.24

  รวมรายได้                                               342.46   100.00   273.87   100.00   278.26   100.00   171.09   100.00
  ------------------------------------------------------------------------------------------------------------------------------

เป้าหมายการดำเนินธุรกิจ

บริษัทมีเป้าหมายระยะยาวที่จะเป็นเป็นบริษัท Holding Company
ดำเนินธุรกิจลงทุนในกิจการต่างๆ ที่มีผลประกอบการดี
มีทีมบริหารจัดการที่มีความสามารถและซื่อสัตย์และเป็นธุรกิจที่ผู้บริหารของบริษัท
มีความเข้าใจในธุรกิจนั้นๆ
เป้าหมายระยะสั้นของบริษัทจะเป็นการปรับโครงสร้างการลงทุนให้เหมาะสมกับสภาพเศรษฐกิจและเพื่อให้กลุ่มบริษัท
สามารถสร้างกำไรได้โดยเร็ว สำหรับเป้าหมายในธุรกิจแต่ละกลุ่มธุรกิจ เป็นดังนี้

-   เป้าหมายร่วมกันของกลุ่มธุรกิจบริหารจัดการสถานีทีวีกีฬา
    ธุรกิจบริหารการตลาดและกิจกรรมด้านกีฬา ธุรกิจบริหารการตลาดและกิจกรรมด้านบันเทิง
    รวมทั้งธุรกิจการผลิตเพื่อสนับสนุนธุรกิจในกลุ่มบริษัท

  กลุ่มบริษัทมีนโยบายเชิงรุกในการเข้าประกอบธุรกิจบริหารจัดการสถานีทีวีกีฬา T Sports
  Channel ซึ่งคาดว่าจะสามารถเป็นผู้นำในการสร้างรายได้ผ่านกิจกรรมกีฬาและสันทนาการได้
  เนื่องจากบริษัทได้รับสิทธิในการร่วมบริหารจัดการสถานีทีวีกีฬาจากการกีฬาแห่งประเทศไทย
  นอกจากนี้ บุคลากรของบริษัทและ XL ซึ่งเป็นบริษัทย่อย
  ต่างมีความชำนาญในการผลิตรายการโทรทัศน์ การจัดกิจกรรม การผลิตและการกำกับรายการ
  การจัดการแถลงข่าวและประชาสัมพันธ์ และการวางแผนกลยุทธ์การใช้สื่อโฆษณา
  ซึ่งรูปแบบรายการของสถานีทีวีกีฬาจะครอบคลุมกีฬาทุกประเภทที่เป็นที่นิยม
  โดยจะใช้ผู้ดำเนินรายการที่เป็นที่รู้จักและมีความเชี่ยวชาญในกีฬาประเภทนั้น ๆ
  เพื่อตอบสนองความต้องการของกลุ่มเป้าหมาย ซึ่งบริษัทคาดว่าจะสามารถทำให้รายการต่าง ๆ
  ของบริษัทได้รับความนิยมอย่างรวดเร็วซึ่งจะทำให้บริษัทสามารถขายเวลาโฆษณาในราคาที่สูงขึ้น
  บวกกับการที่บริษัทให้บริการโฆษณาผ่านสื่อหลากหลายประเภท
  ทำให้บริษัทสามารถผสมผสานบริการโฆษณาผ่านสื่อหลายประเภท รวมเป็น Package
  เพื่อเสนอขายให้กับลูกค้าได้ เช่น
  การเสนอขายสื่อโฆษณาทางโทรทัศน์ไปพร้อมกับการเป็นผู้สนับสนุนกิจกรรมทางกีฬาที่บริษัทเป็นผู้บริหารหรือการเสนอขายสื่อโฆษณาทางโทรทัศน์พร้อมกับการเป็นผู้สนับสนุนคอนเสิร์ตที่บริษัทจัดการแสดง
  เป็นต้น นอกจากนี้ AW
  ยังเป็นหนึ่งในไม่กี่บริษัทที่เน้นการจัดกิจกรรมที่อยู่ในกระแสความนิยมของวัยรุ่นโดยจัดหาศิลปินและนักร้องชื่อดังจากประเทศในแถบเอเชียตะวันออกมาแสดงคอนเสิร์ตในประเทศ
  ซึ่งธุรกิจนี้จะมีรายได้จากการขายสปอนเซอร์สนับสนุนคอนเสิร์ตและรายได้จากการขายตั๋วคอนเสิร์ต
  โดยจะไม่มุ่งเน้นการสร้างจำนวนกิจกรรม
  แต่จะมุ่งเน้นการจัดงานที่สร้างกำไรหรือชื่อเสียงเท่านั้น
  เพื่อเพิ่มแฟนคลับที่มีอยู่ของบริษัทให้ขยายเพิ่มมากขึ้น
  นอกจากนี้จะผลักดันให้กิจกรรมยูลีกเป็นกิจกรรมระยะยาวที่มีคุณภาพของกลุ่มบริษัทต่อไป

-   เป้าหมายของกลุ่มธุรกิจให้บริการและผลิตสื่อโฆษณา

  กลุ่มบริษัทสามารถให้บริการสื่อโฆษณาที่หลากหลายและทันสมัย
  ครอบคลุมความต้องการของลูกค้าหลายระดับ
  โดยเน้นทำธุรกิจให้บริการสื่อโฆษณาภายในห้างสรรพสินค้าที่ครบวงจรและมีความหลากหลาย
  ซึ่งสามารถตอบสนองความต้องการของลูกค้าทุกกลุ่มได้
  และสามารถเข้าถึงลูกค้ากลุ่มเป้าหมายได้ง่าย ราคาคุ้มค่าและเห็นผลชัดเจน
  นอกจากนี้กลุ่มบริษัทยังมีนโยบายคัดเลือกสถานที่สำหรับติดตั้งอุปกรณ์เพื่อสื่องานโฆษณาที่เลือกเฉพาะบริเวณที่มีการสัญจรของผู้บริโภคที่หนาแน่น
  เช่น บริเวณจุดซื้อ ทางเข้าออกอาคาร หน้าลิฟท์และบันไดเลื่อน ในซุปเปอร์มาร์เก็ต
  ห้างสรรพสินค้า และมหาวิทยาลัยซึ่งมีศักยภาพและกำลังซื้อสูง โดยจุดติดตั้งอุปกรณ์เหล่านี้
  จะสอดคล้องกับการดำเนินชีวิตของผู้บริโภค (Lifestyle Media) และกลุ่มลูกค้าเป้าหมาย

[1] ปรับมูลค่าที่ตราไว้ต่อหุ้นจาก 1 บาท เป็น 0.10 บาท

[2] ปรับมูลค่าที่ตราไว้ต่อหุ้นจาก 1 บาท เป็น 0.10 บาท